รัฐมนตรีว่าการกระทรวงมหาดไทย นำคณะผู้บริหารและคณะข้าราชการ วางพวงมาลาถวายสักการะพระอนุสาวรีย์สมเด็จฯ กรมพระยาดำรงราชานุภาพ
รัฐมนตรีว่าการกระทรวงมหาดไทย นำคณะผู้บริหารและคณะข้าราชการ วางพวงมาลาถวายสักการะพระอนุสาวรีย์สมเด็จฯ กรมพระยาดำรงราชานุภาพพลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานในพิธีวางพวงมาลาถวายสักการะพระอนุสาวรีย์สมเด็จฯ กรมพระยาดำรงราชานุภาพ ณ บริเวณพิธีหน้าศาลาว่าการกระทรวงมหาดไทย เนื่องในวันที่ระลึกคล้ายวันสิ้นพระชนม์ สมเด็จพระเจ้าบรมวงศ์เธอ กรมพระยาดำรงราชานุภาพ ประจำปี 2562 โดยมีนายนิพนธ์ บุญญามณี นายทรงศักดิ์ ทองศรี รัฐมนตรีช่วยว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย ผู้บริหารระดับสูง หัวหน้าหน่วยงานรัฐวิสาหกิจในสังกัดกระทรวงมหาดไทย สมาชิกราชสกุลดิศกุล และผู้แทนหน่วยงานราชการ ภาคเอกชนและประชาชน เข้าร่วมวางพวงมาลา พร้อมกล่าวสดุดี สมเด็จพระเจ้าบรมวงศ์เธอ กรมพระยาดำรงราชานุภาพ องค์ปฐมเสนาบดีกระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ให้สัมภาษณ์ถึงการขับเคลื่อนนโยบายการทำงานของกระทรวงมหาดไทยต่อจากนี้ เน้นให้ข้าราชการ รวมถึงรัฐวิสาหกิจในสังกัดกระทรวงมหาดไทย บริหารราชการตามอำนาจหน้าที่ ยึดหลักปรัญาเศรษฐกิจพอเพียง หลักธรรมาภิบาลและที่สำคัญต้องเป็นไปตามยุทธศาสตร์ชาติ เช่นเดียวกับในส่วนภูมิภาคที่มีหน่วยงานทุกพื้นที่และมีความใกล้ชิดกับประชาชน ต้องทำงานให้ประสิทธิภาพและเกิดประโยชน์กับประชาชนรัฐมนตรีว่าการกระทรวงมหาดไทย นำคณะผู้บริหารระดับสูงประกอบพิธีสงฆ์ ที่ห้องประชุมราชสีห์ ศาลาว่าการกระทรวงมหาดไทย เพื่อทำบุญอุทิศส่วนกุศลถวายแด่สมเด็จฯ กรมพระยาดำรงราชานุภาพ ตลอดจนผู้มีพระคุณและข้าราชการชั้นผู้ใหญ่ของกระทรวงมหาดไทยที่ล่วงลับไปแล้ว ก่อนเป็นประธานในพิธีมอบรางวัลและประกาศเกียรติคุณให้แก่บุคลากรและหน่วยงานในสังกัด เพื่อเสริมสร้างขวัญกำลังใจที่ทุ่มเทเสียสละในการปฏิบัติหน้าที่เพื่อประชาชนอย่างต่อเนื่อง ได้แก่ รางวัลนายอำเภอแหวนเพชร รางวัลปลัดอำเภอแหวนทองคำ รางวัลบ้านสวย เมืองสุข และรางวัลสำนักทะเบียนดีเด่น ประจำปี 2562